Utilitase suur unistus: ehitame siia meie majanduse uue mootori. Aga aeg tiksub halastamatult
Eesti energiakontserni Utilitase suur unistus on, et taastuvenergiast saaks Eesti majanduse mootor, mis tooks siia massiliselt tööstust. Utilitase kahjuks ajab sellist unistust taga suur osa Euroopa riikidest ning Eestil on eeliseid vähe.
Eesti linnakodude soojas hoidmise ehk oma praeguse põhitöö kõrvalt tahab Utilitas suuresti, miljardite eurode eest tuuleparke rajada. Kui praegu on neil Lätis kaks töötavat maismaatuuleparki ning Eestis Saarde vallas käib ühe ehitus, siis aastaks 2026 tahab Utilitas Baltikumis püsti panna 600 megavati eest tuuleparke. Võrdluseks sobib siia hästi nende Saarde tuulepark, mille üheksa tuuliku võimsus saab olema 39 megavatti.
Samaks ajaks tahab kontsern, et järgmised 600 megavatti tuuleparke oleks veel lubadega soolas. Seegi pole veel kõik – aastaks 2028 tahab Utilitas, et töös oleks 1200megavatine meretuulepark. Nii võiks Utilitas juba üksi ära katta kõvasti üle poole Eesti aastasest elektritarbimisest.
Lisaks mahukatele plaanidele tuuleenergias tahab Utilitas, et seitsme aasta pärast ei tuleks nende elekter ja soojus enam üldse fossiilsest maagaasist. Ka see on raske ja keeruline ülesanne, sest 100% kindlat plaani gaasi asendamiseks neil veel pole.
Võib öelda, et oma unistuste täitmiseks peab Utilitas panema kõik liikuvad osad enda pilli järgi tantsima, kõik pusletükid omale kohale liigutama. Ja sellega on väga kiire, tõdeb Utilitase juht Priit Koit.
Minu Äripäeva kasutamiseks logi sisse või loo konto.
Äripäev kasutab küpsiseid parima ajakirjandusliku teenuse, huvipakkuvama sisu ja hea kasutajakogemuse võimaldamiseks. Meie veebilehel on järgmist liiki küpsised: vajalikud-, statistika-, eelistuste- ja turunduse küpsiseid. Küpsiste kasutamise eesmärkide ja töötlemise aluse osas saad rohkem infot Meie Küpsiste Poliitikast. Vajutades „Luban kõik“ nõustud Küpsiste kasutamisega meie ja kolmandate osapoolte poolt Meie Küpsiste poliitikas ja käesolevas Küpsiste lahenduses toodud tingimustel. Vajutades „Muudan eelistusi“ saad oma eelistusi alati muuta ja täiendavalt infot erinevate Küpsiste kohta.